Mei se boeke is hier!
Bruid in blou – Thea Holland
Sondagoggend gesels Jess met haar vriendinne oor haar wittebrood wat oor twee weke begin. Haar droomtroue is tot in die fynste besonderhede beplan. Maandagmiddag trou sy in ’n blou rok en met die verkeerde man voor die landdros.
Vyfsterman – Susan Olivier
Teen haar beterwete, is Janie gefassineer deur Darren. Al sy bagasie kan enige verhouding egter kompliseer. En gaan sy swaer hulle verhouding nie ’n vinnige dood laat sterf nie?
Hy is aantreklik, dink sy steeds effens onsamehangend. Uiters aantreklik. Die spreekwoordelike tall dark and handsome. Amper outomaties kyk sy af na sy linker ringvinger. Geen ring. Sy wil amper lag vir haarself.
Spioen vir liefde – Elsa Hamersma
Katryn word na ’n klein dorpie gestuur om uit te vind waarom Jos, ’n suksesvolle plastiese sjirurg, soontoe verhuis het. Hy sien haar egter aan vir ’n joernalis van ’n skinderblad en beskou haar dadelik as sy aartsvyand.
Prooi – Fanie Viljoen
Drie lewens raak onomkeerbaar inmekaar verstrengel:
Cody Young, die player, wat met losbandige seks desperaat op soek is na homself;
Owen Jooste, die hokvegter, met die drome, woede en jaloesie;
en tussen hulle staan Lauren Cooper, die beeldskone verleidster, wat op ’n pad van selfvernietiging beland.
Wie is uiteindelik die jagter, en wie die prooi? En wat gaan aan by die sinistere nagklub – Black Valentine?
Sluip daar moontlik nóg ’n jagter rond?
Solitaire – Vita du Preez
Wanneer Donna de Villiers en haar man Divan skei, moet hulle hul suksesvolle juweliersonderneming en hulle huis in Tamboerskloof verkoop sodat hulle bates verdeel kan word. Haar selfbeeld is aan skerwe ná Divan se verraad en die eens suksesvolle juwelier se skeppingsdrang is daarmee heen.
Sy wil wegkom uit die kringe waarin sy en Divan beweeg het, waar almal nou oor haar vernederende egskeiding skinder. Donna swerf van kusdorp na kusdorp waar sy ontvlugting op haar branderplank en in die arms van surfers vind. Wanneer sy ná amper ’n jaar die allerlaagste punt bereik, besef Donna sy is op ’n pad van selfvernietiging.
Sy aanvaar ’n opdrag om ’n replika van ’n antieke hangertjie te maak. Dit neem haar na Minnaarshof, ’n spogplaas in die Riebeekvallei. Hier ontmoet sy vir Toit Minnaar.
Donna doen egter haar bes om gevoelens wat Toit in haar wakker maak, te onderdruk. Sy wil weer haar loopbaan op dreef kry én terugkry wat ’n man by haar gesteel het.
Posted in: Romanza | Tagged: Afrikaans, Boekbekendstelling
Ontmoet lieflike Louise